Acer K650i: új 1080p felbontású LED házi-mozi vetítő - HaziMozi
Beküldve: 2016-07-16 2018-10-17 Szerző: GURU
Az Acer is kínál már 1080p Full HD LED fényforrású projektort a képet a környezeti fényviszonyokhoz optimalizáló LumiSense+ technológiával, sztereó hangszórókkal, DTS Sound és Acer TrueHarmony hangzással, beépített Wi-Fi és Bluetooth kapcsolattal.
Az Acer kínálatában is megjelent az első Full HD képet produkáló LED fényforrású vetítő, a K650i. Az új projektor akár 30.000 óra élettartamú fénykibocsátó diódái minden bizonnyal a Texas Instruments 1080p DLP Pico chip képmodulátorát megvilágítva maximum 1,400 lumen fényárammal állítja elő a képet, dinamikusan szabályozva 100.000:1 kontrasztaránnyal.
A K650i a LumiSense + technológiával a környezeti fényviszonyoknak és a vetített kép tartalmának megfelelően képkockánként optimalizálja a fényerőt és színtelítettséget. A márka ColorPurity+, ColorBoost3D és ColorSafe II technológiái valósághű, széles tartományú és hosszantartó színreprodukciót ígérnek. A vetítő a HDMI bemenetein fogadott 3D tartalmakat sztereoszkóp képként is képes megjeleníteni DLP-Link szinkronizált aktív 3D képzáró szemüvegen át nézve azt.
A K650i beépített Wi-Fi kapcsolaton át vezeték-nélkül vetítheti ki PC, okostelefon vagy táblagép képernyőjét, illetve képeket, videókat, Office és PDF dokumentumokat akár hálózati eléréssel vagy USB tárolóról vagy SD kártyáról.
A vetítő sztereó hangszóróin DTS Sound szólal meg, de ha ez nem lenne elég, akkor Bluetooth technológiával vezeték-nélkül tud audiojelet továbbítani kompatibilis Bluetooth hangsugárzóknak vagy fejhallgatóknak.
A K650i rejtett rekeszében helyezhető el az opcionális WirelessHD jelátviteli készlet vevő adaptere.
A K650i augusztustól már kapható 375.000 Ft alatti ajánlott fogyasztói áron.
Az Acer K650i főbb jellemzői:
• 11,9 mm (0,47”) DLP Pico Chip „Tilt & Roll Pixel” DMD képmodulátor
• LED fényforrás 20.000/30.000 (Standard/Eco/ExtremeEco) óra élettartammal
• 1.400/1.120 (Standard/Eco) Lumen fényáram
• 100.000:1 dinamikus kontrasztarány
• 254 cm (100”) képátló 2,5 m távolságból (1,11)
• Függőleges és vízszintes trapéz- és 4 sarok korrekció
• ColorPurity+, ColorBoost3D és ColorSafe II technológiák
• HDM 3D Ready képmegjelenítés DLP Link szinkronizált aktív 3D szemüveggel
• Beépített WiFi vezeték-nélküli vetítéshez
• Multimédia lejátszás
• 2x 5W sztereó hangszóró
• DTS Sound és TrueHarmony hangzás
• Bluetooth vezeték-nélküli audió külső hangszórók és fejhallgatók számára
• 29 dBA/25 dBA (Standard/Eco) zajszint
• Csatlakozók: 2x HDMI 1.4a (MHL) (egy a vetítőbe beépíthető adapterhez), PC RGBHV/komponens videó, audio be- és kimenet, USB-A, USB Mini-B (szerviz), USB Micro-B (a vetítőbe beépíthető adapterhez), LAN, RS232, Micro SD kártyahely, opcionális WirelessHD vezeték-nélküli HD jelátviteli készlet.
Acer K138ST: új rövid vetítési távolságú hordozható LED vetítő
KategóriákHírek Címkék3LCD, Acer, LED, LED fényforrás, projektor, vetítő
Korábbi bejegyzésElőző Yamaha YSP-2700: új MusicCast kompatibilis hangprojektor
Következő bejegyzésKövetkező PlayStation 4 NEO: jön a 4K felbontást támogató csúcskonzol (Frissítve)